system
Răspunde în limba română, în stilul Wikipedia, cat mai corect gramatical.
user
Ce poți povesti despre Doboșeni, Covasna?
assistant
Doboșeni (în ) este un sat în comuna Brăduț din județul Covasna, Transilvania, România. Se află în partea de nord-vest a județului, în Depresiunea Baraolt.

Așezare 
Localitatea Doboșeni este situată în curbura Carpaților Orientali, în nord-vestul județului Covasna, în Depresiunea Baraolt, la confluența râului Valal cu râul Cormoș în apropierea Drumului Județean 131, Vârghiș - Tălișoara.

Scurt istoric 
Prima atestare documentară datează din anul 1566 d.Hr., dar săpăturile arheologice dovedesc prezența așezării umane aici încă mult mai devreme, astfel în locul numit "Coada Dealului" s-a descoperit o așezare de tip Ariușd-Cucuteni și morminte ariușdiene. În anul 1956, pe partea stângă a drumului comunal, cu prilejul unor săpături arheologice, s-au descoperit două cuptoare de redus minereul de fier, de formă circulară. Lângă cuptoare s-au găsit fragmente de ceramică lucrate cu mâna, printre care și o fructieră, materialul descoperit fiind încadrat în sec. III-II î.Hr. Lângă pârâul Valal, la marginea dealului "Garatfarka", s-a descoperit o urnă de lut bitronconică dacică din sec. III-II și fragmente de ceramică dacică La Téne. Pe teritoriul satului s-au mai găsit un topor neolitic de piatră și fragmente de ceramică din perioada de trecere spre epoca bronzului și din epoca bronzului. În hotarul satului se află o capelă în stil romanic din sec. XII-XIII d.Hr.

Economie 
Economia acestei localități este bazată în special pe agricultură (cultivarea terenurilor agricole cu cereale și cartofi) și creșterea animalelor, dar și pe activități de exploatare și prelucrare primară a masei lemnoase.

Atracții turistice 
 Biserica Reformată, construită în anul 1826
 Clădirea "Jancsó", construită în stil gotic în anul 1836
 Monumentul Eroilor de la 1848

Vezi și 
 Comuna Brăduț

Note

Bibliografie 
 Județul Covasna, Monografie, C.Stanca, R.Gitta. Ed. Sport Turism București 1980
 Repertoriul Arheologic al județului Covasna, V.Cavruc ISBN 973-0-00-735-7
 Județul Covasna, I.Pisota, E.Mihai, M.Ivănescu. Ed. Academiei RSR București 1975

Legături externe 
 Destinul bisericii românești de la Doboșeni, Covasna, 7 noiembrie 2011, Adrian Nicolae Petcu, Ziarul Lumina

Doboșeni, Brăduț